Aktiwiteit 1

1. Pas elkeen van die terme wat hieronder gelys word by die regte beskrywing in kolom A in die tabel. Skuif elke term na die toepaslike spasie wat in kolom B daarvoor gehou is.

**NFC, Stilus, DSLR, ISO, GPS, Bluetooth, PDF, *Pixels*, RFID, OCR, QR**

|  |  |  |
| --- | --- | --- |
|  | **Kolom A: Beskrywing** | **Kolom B: Term** |
| a) | Klein kolletjie-elemente waaruit ’n beeld saamgestel is |  |
| b) | ’n Eenheid of gradering wat meet hoe sensitief die kamerasensor vir lig is. |  |
| c) | ’n Soort hoëkwaliteit digitale kamera |  |
| d) | Sagteware wat gebruik word om geskandeerde beelde in redigeerbare teks te omskep |  |
| e) | ’n Kode wat, as mens dit skandeer, jou toelaat om na ’n webblad te gaan sonder om die URL in te tik, |  |
| f) | ’n Tegnologie wat radiogolwe gebruik om items wat met skyfies (*tags*) gemerk is, in ’n POS-stelsel na te spoor |  |
| g) | ’n Tegnologie wat gebruik kan word om betalings te verwerk, deur ’n slimfoon of slimhorlosie oor ’n betaalpunt te beweeg |  |
| h) | ’n Tipe pen wat as toevoertoestel op ’n tabletrekenaar gebruik kan word |  |
| i) | ’n Koordlose tegnologie wat gebruik word om toevoertoestelle aan ’n rekenaartoestel te koppel |  |
| j) | ’n Tipe lêer, wat dikwels uit baie bladsye bestaan, wat ’n skandeerder kan skep en wat deur Adobe Reader oopgemaak en gelees kan word. |  |
| k) | ’n Tipe tegnologie wat draagbare toestelle kan gebruik om te bepaal waar (geografiese posisie) ’n gebruiker is. |  |

2. Bepaal of elkeen van die volgende stellings WAAR of ONWAAR is. As die stelling WAAR is, tik die woord WAAR na die vraag. As die stelling ONWAAR is, tik die woord ONWAAR, en langsaan die woord(e) wat die onderstreepte woord(e) moet vervang om die stelling WAAR te maak.

a) Ons gebruik digitale *zoom* vir beter kwaliteit beelde op ’n digitale kamera omdat dit lense op die kamera gebruik om ‘nader’ aan die objek wat afgeneem word te kom.

b) Die resolusie van ’n digitale kamera word in DPI gemeet.

c) Hoë ISO verstellings laat mens toe om foto’s in laelig-omstandighede te neem, sonder om ’n ‘flash’ te gebruik.

d) Platbladskandeerders word dikwels in POS-stelsels te gebruik om die uittekenproses vinniger te maak.

e) Stem- en gesigsherkenning is voorbeelde van biometriese toevoer.

f) Die raakskerm in ’n draagbare toestel is ’n sensor wat gebruik word om vas te stel hoe die toestel vasgehou word.

3. Kies die regte antwoord (A – D) vir elkeen van die vrae hieronder. Onderstreep of verhelder dit, of gebruik enige ander metode om jou keuse aan te dui.

a) Watter een van die volgende is nie ’n algemene manier om instruksies vir ’n rekenaar of toestel te gee nie?

A. Klik die muis

B. Gebruik ’n handgebaar op die raakskerm

C. Herlaai die rekenaar of toestel

D. Tik die woord waarna gesoek word in *Word* in

b) Watter een van die volgende terme pas nie logies by die ander nie?

A. DSLR

B. POS

C. MP

D. ISO

c) Watter een van die volgende word nie met die kwaliteit van afvoer van ’n toestel geassosieer nie?

A. PIN

B. MP

C. DPI

D. Resolusie

d) Watter een van die volgende skanderingsprosesse word nie deur ’n skandeerder bereik of gedoen nie?

A. Strepieskodes

B. Rekenaarvirusse

C. Foto’s

D. Vingerafdrukke

e) Watter een van die volgende verwys na die hoeveelheid verskillende kleure wat deur ’n beeldpunt voorgestel kan word?

A. Resolusie

B. DPI

C. OCR

D. Kleurdiepte

f) Watter een van die volgende toestelle word deur ’n OTM benodig om in staat te wees om met jou bank te kommunikeer?

A. Modem/Router

B. Raakskerm

C. Versnellingsmeter (*accelerometer*)

D. 3G

g) Watter een van die volgende stellings rakende strepieskodes en RFID (Radio Frequency Identification)- skyfies is vals?

A. Hulle word beide gebruik om ’n produk of item outomaties te ‘herken’

B. Strepieskodes stoor ekstra inligting magneties

C. Strepieskodes benodig strepieskodeskandeerders om die strepieskode te skandeer

D. RFID-skyfies stoor data op die skyfie (*tag*) of kaart wat koordloos opgespoor/gelees kan word

h) Watter een van die volgende stellings rakende die gebruik van skandeerders in ’n POS-stelsel is vals?

A. Dit is baie vinniger om hierdie stelsel te gebruik as om pryse met ’n sleutelbord in te tik

B. Dit help ’n besigheid om vinnig neigings in die aankooppatrone van klante vas te stel

C. Dit laat die besigheid toe om op hoogte te bly van die voorraadvlakke

D. Dit kan die hoeveelheid foute in die datatoevoerproses vermeerder

i) Watter een van die volgende is nie ’n voordeel daarvan om ’n raakskerm in ’n kafee of restaurant te gebruik nie?

A. Dit laat werknemers toe om meer natuurlik met betalingstelsels te werk

B. Werknemers hoef nie baie opleiding te ontvang om dit te kan gebruik nie

C. Dit is vinniger vir werknemers om op ’n sleutelbord op die skerm te tik as om op ’n fisiese sleutelbord te tik

D. Dit spaar fisiese spasie in die kafee of restaurant

j) Watter een van die volgende is nie ’n tipiese gebruik vir of rede om van sensors gebruik te maak nie?

A. Om die afstand wat jy per dag loop te monitor

B. Om op hoogte te bly van hoeveel krag en water deur ’n huishouding verbruik word

C. Om temperatuur, wind en ander weerstoestande in afgeleë gebiede te meet en vas te lê

D. Om die hoeveelheid tyd te meet wat jy elke dag spandeer deur TV te kyk

k) Watter een van die volgende stellings aangaande die gebruik van sensors is vals?

A. Sommige sensors is ontwerp om die data koordloos of deur satelliete aan te stuur

B. Sensors kan data vinniger en meer akkuraat vaslê as wat mense dit kan doen

C. Sensors faal nooit nie dus is die data wat hulle produseer altyd akkuraat

D. Slegs data wat deur ’n sensor waargeneem kan word kan vasgelê word, wat ’n probleem kan wees indien menslike waarneming nodig is

l) Wat is die naam van die gewilde ‘virtuele assistant’ wat op ’n Apple-toestel gevind kan word?

A. Google Assistant

B. Siri

C. iPod

D. iTalk